În decembrie 2015, Vlad Voiculescu a acceptat postul de şef de cabinei al ministrului Finanţelor, Anca Dragu. Era plecat din ţară din 2001, la Viena, unde a obţinut licenţa şi masterul la University of Economics and Business Administration. Înainte să revină în ţară a ocupat funcţia de vicepreşedinte în cadrul Diviziei de Finanţări de Infrastructură a Erste Group Bank AG.

Este iniţiatorul MagiCAMP - tabere de vară pentru copiii bolnavi de cancer. În urmă cu câţiva ani, plecând de la o discuţie cu prietenii din România, a pus bazele unei reţele care a adus citostatice de ultimă generaţie pentru copiii cu probleme oncologice.